बेहतर कार्य के लिए पूर्व पार्षद बैसला को मिला अवार्ड
फरीदाबाद| बेहतरकाम करने के लिए नगर निगम के वार्ड नंबर-22 के पूर्व पार्षद अजय बैसला को दिल्ली में आयोजित एक समारोह में सम्मानित किया गया। उक्त समारोह में विभिन्न क्षेत्रों में बेहतर काम करने वाले लोगों को सम्मानित किया गया। बैसला दिल्ली-एनसीआर से एकमात्र पूर्व पार्षद हैं जिन्हें सम्मानित किया गया। यह अवार्ड उन्हें इसलिए दिया गया है कि उन्होंने पार्षद रहते हुए अपने क्षेत्र में बेहतर कार्य किया है। हक एक्सप्रेस संस्था की ओर से अवार्ड के लिए सालभर पहले से तैयारी की जाती है। यह अवार्ड दिल्ली एनसीआर के अंतर्गत अलग-अलग क्षेत्रों में बेहतर काम करने वाले लोगों को दिया जाता है। संस्था की टीमें अलग-अलग जिलों में सर्वे करती हैं। इतना ही नहीं लोगों से बातचीत को भी इस सर्वे में शामिल किया जाता है। संबंधित एरिया की पूरी स्थिति का जायजा लिया जाता है। मूलभूत सुविधाओं को भी देखा जाता है।
hin_Deva hin_Deva